**Kriterijumi za kvalifikaciju**

Podnosilac ponude mora Naručiocu da dokaže da suštinski ispunjava uslove u pogledu iskustva, kadrova, opreme, finansijskog stanja i istorije sudskih sporova koji su navedeni u tekstu ispod. Treba imati u vidu da će se uzeti u obzir samo iskustvo preduzeća koje podnosi ponudu, a ne npr. iskustvo njegovog osnivačkog preduzeća.

**1. Iskustvo.** Podnosilac ponude mora da zadovolji minimum sledećih kriterijuma:

1. **Opšte**: Poslovni prihod (definisan kao obračun završenih i radova koji su u toku) od ukupno **20 (dvadeset) miliona evra za poslednje 3 (tri) godine u izvođenju radova na izgradnji, dogradnje, rekonstrukciji, adaptaciji i sanaciji objekata visokogradnje**.

Vodeći partner Zajedničke ponude mora da zadovolji minimum 50% (pedeset posto) ovog uslova.

(Obrazac kvalifikacije 3.5.2 i 3.5.2A)

b **Posebno**: Iskustvo u izvođenju radova, kao vodeći izvođač, na **najmanje 2 (dva) projekta** slične prirode i/ili složenosti kao predloženi ugovor – izgradnja, dogradnja ili rekonstrukcija do potpune funkcionalnosti poslovnog, poslovno-stambenog objekta minimalne BRGP 5.000 (pet hiljada) m2 novoizgrađenog ili rekonstruisanog prostora**,** u **poslednjih 5 (pet) godina**.

Svaki član Zajedničke ponude i podizvođač mora da ima kompletno izvedene radove, po vrsti koju će vršiti na predmetnom objektu, na izgradnji poslovnog, poslovno-stambenog objekta minimalne BRGP 5.000 (pet hiljada) m2 novoizgrađenog ili rekonstruisanog prostora**,** u **poslednjih 5 (pet) godina**.

(Obrazac kvalifikacije 3.5.3 i 3.5.3A)

**2. Kadrovski kapaciteti**.

a Podnosilac ponude treba da ima stalnozaposleno kvalifikovano osoblje koje će biti angažovano na projektu na dolenavedenim pozicijama. Svako od njih mora da zadovolji minimum zahteva navedenih u tekstu ispod. Za poziciju rukovodioca i zamenika rukovodioca projekta podnosilac ponude će dostaviti potrebne informacije. (Obrazac kvalifikacije 3.5.5 i 3.5.5A)

|  |  |  |  |  |
| --- | --- | --- | --- | --- |
| Pozicija | Broj lica | Radno iskustvo  (u godinama) | Iskustvo kao rukovodilac sličnih radova  (u godinama) | Iskustvo u FIDIC ili sličnim ugovorima  (broj projekata) |
| Rukovodilac projekta (diplomirani građevinski/arhitektonski/elektro/mašinski inženjer) | 1 | 10 | 3 | 2 |
| Zamenik rukovodioca projekta (diplomirani građevinski/arhitektonski/elektro/mašinski inženjer) | 1 | 10 | 3 | 1 |
| Diplomirani građevinski/arhitektonski inženjer – konstrukcije i građevinsko-zanatski radovi (licenca 410 ili 411 ili 401 IKS) | 2 | 5 | - | - |
| Diplomirani građevinski/arhitektonski inženjer - instalacija vodovoda i kanalizacije (licenca 413 ili 414 ili 400 ili 401 IKS) | 2 | 5 | - | - |
| Diplomirani elektroinženjer jake struje (licenca 450) | 2 | 5 | - | - |
| Diplomirani elektroinženjer slabe struje (licenca 453) | 2 | 5 | - | - |
| Diplomirani inženjer termotehnike (licenca 430) | 2 | 5 | - | - |
| Rukovodilac zadužen za obezbeđenje kvaliteta/kontrolu kvaliteta | 1 | 1 | *-* | *-* |

**Napomena:** Svo lokalno angažovano osoblje mora imati licence koje su izdate od strane relevantne institucije Republike Srbije za period 2010/2011. Ukoliko se radi o stranom ponuđaču odnosno ponuđaču koji upošljava strano osoblje, isti je dužan da, u slučaju da dobije posao, obezbedi lica koja imaju licence za izvođenje radova u skladu sa propisima Republike Srbije.

b Lica angažovana po drugom osnovu:

- najmanje 1 diplomiranog inženjera mašinstva sa licencom 434

(Obrazac kvalifikacije 3.5.5 i 3.5.5A)

c Takođe, podnosilac ponude treba da **ima najmanje 500 (petstotina) stalnozaposlenih lica.** Ponuđač će dostaviti spisak zaposlenih lica sa naznakom koja od njih namerava da angažuje na izvođenju radova.

Vodeći partner Zajedničke ponude mora da zadovolji minimum 50% (pedeset posto) ovog uslova.

(Obrazac kvalifikacije 3.5.5B)

**3. Kapaciteti u pogledu opreme.** Podnosilac ponude treba da poseduje, ili da obezbedi pristup opremi koja u potpunosti mora da bude spremna za otpočinjanje izvođenja radova, a koju planira da koristi prilikom izvođenja radova.

Podnosilac ponude mora da obezbedi sledeću opremu za izvođenje građevinskih, građevinsko-zanatskih i svih instalaterskih radova na objektu.

|  |  |  |
| --- | --- | --- |
| RB | NAZIV OPREME | BROJ KOMADA |
| 1 | Kran | 2 |
| 2 | SKIP dizalica | 2 |
| 3 | VRABAC dizalica | 2 |
| 4 | Bager | 1 |
| 5 | Buldozer | 2 |
| 6 | Utovarivač | 2 |
| 7 | Rovokopač sa iglom za štemovanje | 1 |
| 8 | Kamion kiper (nosivosti 10m3) | 4 |
| 9 | Vibro valjak | 4 |
| 10 | Vibro žaba | 5 |
| 11 | Kompresor (građevinski) | 1 |
| 12 | Vibrator za ugradnju betona | 5 |
| 13 | Mašina za malterisanje | 3 |
| 14 | Mašina za spravljanje i ugradnju cementne košuljice | 3 |
| 15 | Fasadna skela | 10.000,00 m2 |

Podnosilac ponude će u Obrascu kvalifikacije 3.5.6 uneti podatke o gorenavedenoj opremi.

**4. Finansijski kapaciteti.** Ponuđač mora da demonstrira da su mu dostupna ili da ima na raspolaganju likvidna sredstva, nepokretnu imovinu bez tereta, kreditne linije i druga finansijska sredstva dovoljna da ispuni zahteve u pogledu novčanog toka za u periodu realizacije ugovora **od minimum 14 (četrnaest) meseci, koji je procenjen (novčani tok) na protivvrednost od najmanje 1 (jedan) milion EUR.**

**Ponuđač mora da redovno izvršava obaveze prema zaposlenim radnicima - kašnjenje u isplati zarada ne duže od mesec dana.**

(Obrazac kvalifikacije 3.5.7)

Potrebno je dostaviti:

- validne izveštaje o bilansu stanja i uspeha i bilans novčanih tokova sa mišljenjem ovlašćenog revizora za poslednje **3 (tri) godine** koji dokazuju stabilnu finansijsku poziciju podnosioca ponude, prikazujući dugoročnu profitabilnost.

- potvrdu nadležne institucije (organa koji vodi registar privrednih društava, centralne banke ili poslovne banke ponuđača), izdatu nakon objavljivanja javnog poziva, da podnosilac ponude nije bio nelikvidan u periodu od 6 (šest) meseci do dana izdavanja potvrde.

- potvrdu nadležne institucije (poreske uprave, poslovne banke) da podnosilac ponude redovno izvršava svoje obaveze u pogledu isplate zarada uključujući poreze i doprinose. Potvrda o isplaćenim zaradama treba da se odnosi na jedan od dva meseca koji prethode objavljivanju javnog poziva a kašnjenje u isplati zarada ne sme biti duže od jednog meseca.

Ukoliko je potrebno, Naručilac će ispitati tačnost podataka u banci podnosioca ponude.

**5. Istorijat sudskih sporova.** Podnosilac ponude će pružiti tačne informacije o svim tekućim ili predhodnim sudskim sporovima ili arbitražama koje su proizašle iz ugovora koje je završio ili izvršava u poslednjih pet godina. Istorijat presuda protiv podnosioca ponude ili bilo kog partnera zajedničkog poduhvata može da dovede do neprihvatanja ponude.

(Obrazac kvalifikacije 3.5.8)

**Ponuđači će biti isključeni iz učešća u proceduri nabavke:**

- ako su u stečaju ili likvidaciji, ako njihovim poslovima upravljaju sudovi, ako su stupili u neki aranžman sa poveriocima, ako su suspendovali poslovne aktivnosti, ako se protiv njih vodi postupak koji se tiče tih pitanja, ili su u bilo kakvoj analognoj situaciji koja proističe iz slične procedure predviđene u nacionalnom zakonodavstvu ili propisima;

- ako su bili osuđeni za delo u vezi sa obavljanjem svoje profesije presudom koja ima snagu "res judicata";

- ako su bili krivi za tešku povredu standarda profesionalnog ponašanja koja je dokazana bilo kojim sredstvima koja Ugovorni organ može da opravda;

- ako je protiv njih doneta presuda koja ima snagu "res judicata" za prevaru, korupciju, umešanost u kriminalnu organizaciju ili bilo kakvu drugu ilegalnu aktivnost štetnu po finansijske interese Zajednica;

- ako se po nekoj drugoj proceduri nabavke ili proceduri dodele donacije koje se finansiraju iz budžeta Zajednice, pokazalo da su ozbiljno prekršili ugovor jer nisu ispunili svoje ugovorne obaveze.

- ako nisu ispunili obaveze u vezi sa plaćanjem doprinosa socijalnog osiguranja ili plaćanjem poreza u skladu sa zakonskim odredbama zemlje u kojoj su osnovani ili zemlje Ugovornog organa ili zemlje u kojoj ugovor treba da se izvrši;

Kandidati moraju da dostave dokaz, uobičajen po zakonu zemlje u kojoj su osnovani, da ne spadaju u gore navedene kategorije. Datum na dokazima ili podnesenim dokumentima ne sme biti stariji od **60 dana** pre roka za podnošenje ponuda. Ukoliko postoji bilo kakva sumnja ponuđač je obavezan da na zahtev Naručioca dostavi dodatne dokaze o gorenavedenom.

Svi partneri i podizvođači moraju dostaviti navedene dokaze.

**Uslovi za zajedničke poduhvate**

Zajednički poduhvati mogu kolektivno da zadovolje kvalifikacione kriterijume pod sledećim uslovima:

1. Vodeći partner Zajedničke ponude mora da zadovolji minimum 50% (pedeset posto) uslova koji se tiče poslovnog prihoda – Opšte iskustvo
2. Svaki član Zajedničke ponude mora da ima kompletno izvedene radove, po vrsti koju će vršiti na predmetnom objektu, objektu slične veličine ili složenosti kao predmetni – Posebno iskustvo
3. Vodeći partner Zajedničke ponude mora da zadovolji minimum 50% (pedeset posto) uslova koji se tiče broja zaposlenih.
4. Svaki od članova mora da zadovolji zahteve u vezi sa istorijatom sudskih sporova odnosno događajima opisanim u tači 5. Podataka za kvalifikaciju kao i zahteve vezane za dugoročnu profitabilnost, likvidnost i redovnost u isplati zarada.

**Zahtevi za podizvođača**

Svi podizvođači moraju dostaviti dokaze iz tačke 5. da ne spadaju u kategorije koje mogu biti razlog za isključenje iz učešća u proceduri nabavke

Svaki podizvođač mora da ima kompletno izvedene radove, po vrsti koju će vršiti na predmetnom objektu, objektu slične veličine ili složenosti kao predmetni – Posebno iskustvo

Vrednost koja se daje na podugovaranje ne sme da prevazilazi 50% od ugovorne cene.